**Moj hrvatski**

Hrvatski jezik moj je materinski jezik. Njime govorim, pišem, obrazujem se, razmišljam, pjevam i sanjam. Volim ga i cijenim jer jednostavno pripadam njemu. Međutim, mnogi Hrvati ne cijene dovoljno svoj jezik jer koriste tuđice i ne misle na prošlost. Naime, naš narod često zaboravlja vremena kada nije smio javno govoriti svojim jezikom. Hrvatski narod danas kao da se srami jezika svojih predaka. Po hrvatskom jeziku smo mi, Hrvati, prepoznatljivi i jedinstveni u svijetu. Sve što jesmo dugujemo materinskom jeziku, odnosno jeziku koji smo naučili od majke u ranom djetinjstvu, njime vladamo i najčešće ga koristimo. Zato ću se do kraja života držati svojih uvjerenja, ponositi štokavskim narječjem i diviti svojemu jeziku te u srcu imati svoj hrvatski jezik.

Toni Bilonić 8. c